**“ТАСДИҚЛАЙМАН”**

 Муҳаммад ал-Хоразмий номидаги ТАТУ Фарғона филиали директори\_\_\_\_\_\_\_\_проф. А. Расулов

2022 йил 7 июль

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг навбатдан ташқари йиғилиши

**баённомаси**

2022 йил 7 июль, 14:00 Фарғона шаҳри

Қатнашдилар – Кенгаш аъзоларидан 16 нафари, таклиф қилинганлар.

Йиғилиш раиси – проф. А.Расулов.

Қатнашдилар – Кенгаш аъзоларидан 16 нафари, таклиф қилинганлар.

Йиғилиш раиси – проф. А.Расулов.

Кун тартибида:

III. Турли масалалар.

1. Педагог-ходимлар таркиби танлови.

Кенгаш котиби М.Мирзаев ушбу масала юзасидан ахборот бериб,“Фарғона ҳақиқати” газетасининг 2022 йил 29 апрель 34-сонида филиал кафедраларида бўшаб қолган лавозимларга танлов эълон қилингани ҳамда ушбу эълон асосида 3 та ҳужжат, белгиланган муддат ва амалдаги талаблар асосида йиғилиб, Кенгаш котибига топширилганлигини билдирди.

Амалдаги танлов қонун-қоидаларига кўра педагог ходимлар танлови икки турда ўтказилди.

Иккинчи турга қуйидаги талабгорлар тавсия қилинди:

**I. Дастурий инжиниринги кафедраси ассистент-ўқитувчиси лавозимига:**

1. Эрматова Зарина Қаҳрамоновна – ТАТУФФ.

**II. Табиий фанлар кафедраси ассистент-ўқитувчиси лавозимига:**

1. Қодиров Хатамжон Анварович – ТАТУФФ.

2. Зокиров Адахамжон Илхомжон ўғли – ФарДУ.

М. Мирзаев Кенгаш аъзоларини номзодларнинг ҳужжатлари билан таништирди, таклиф қилинган номзодлар билан савол-жавоблар қилинди ҳамда Кенгаш аъзолари юқорида фамилияси келтирилган номзодларни танловда иштирок этишларига бир овоздан рози бўлдилар.

Таклифлар асосида кафедра мудирлари Д. Тожиматов, М. Тошпўлатова ҳамда Назорат ва мониторинг бўлими бошлиғи Д. Онарқуловалардан иборат саноқ комиссияси сайланди.

Саноқ комиссияси танлов жараёнини ўтказди ва натижаларни маълум қилди.

**Ушбу масала юзасидан филиал Кенгаши**

**қ а р о р қ и л а д и:**

1. 2022 йил 30 июнда бўлиб ўтган Маслаҳат Кенгаши қарорлари маъқуллансин ҳамда Кенгаш котиби М.Мирзаевнинг педагог-ходимлар танлови бўйича ахбороти маълумот учун қабул қилинсин.

2. Юқорида фамилиялари келтириб ўтилган 3 нафар талабгорларга белгиланган лавозим танловида иштирок этишларига рухсат берилсин.

3. Саноқ комиссиясининг танлов бўйича фаолияти ва қарори маъқуллансин.

4. Танловга тавсия этилиб, овоз тўплашда етарли ижобий натижаларга эришган қуйидаги номзодлар **5 (беш) йил муддатга кафедранинг ассистент-ўқитувчиси лавозимига** сайланган деб ҳисоблансин:

- Дастурий инжиниринги кафедрасига: Эрматова Зарина Қаҳрамоновна;

- Табиий фанлар кафедрасига: Қодиров Хатамжон Анварович.

5. Танловдан ўтган номзодларнинг филиалда бир йиллик меҳнат шартномаси асосида фаолият юритишлари кўрсатиб ўтилсин.

6. Ушбу қарорни расмийлаштириш филиал Ходимлар бўлими бошлиғи зиммасига юклатилсин.

Кенгаш раиси: А. Расулов

Кенгаш котиби: М. Мирзаев